## Cultura destina 275.000 euros en ajudes a les mancomunitats que presten servici d’arxiu en la Comunitat Valenciana

*** Estos recursos estan dirigits a contractació de personal per a millorar l’accés i la conservació dels arxius de l’Administració local
* Les subvencions beneficien les mancomunitats de la Ribera Alta, Valldigna, Vall d’Albaida, Safor, Canal de Navarrés, Costera-Canal i Marina Alta**

La Conselleria d’Educació, Cultura, Universitats i Ocupació ha publicat en el [*Diari Oficial de la Generalitat Valenciana*](https://dogv.gva.es/datos/2025/11/19/pdf/2025_46722_va.pdf) (DOGV) la resolució per la qual es destinen 275.000 euros en subvencions per a les mancomunitats que presten servici mancomunat d’arxiu en la Comunitat Valenciana, amb la finalitat de millorar l’accés i la conservació dels arxius de l’Administració local.

Del total, la Mancomunitat de la Ribera Alta rep a través d’esta línia un total de 93.388,15 euros; la de la Vall d’Albaida, 53.121,28 euros; la Mancomunitat de Municipis de la Safor, 51.049,34 euros; la Valldigna, 23.344,02 euros; la Canal de Navarrés, 17.534,27 euros; la Costera-Canal 16.013,20 euros, i la Mancomunitat Comarcal Marina Alta rep una ajuda de 20.549,74 euros.

Estos servicis mancomunats tenen com a fi poder atendre l’organització, classificació i descripció dels arxius municipals de les localitats que no disposen de mitjans suficients per a atendre’ls amb personal propi.

En este sentit, les ajudes de la Conselleria estan dirigides a finançar fins al 100 % dels gastos derivats de la contractació de personal arxiver per a l’organització i descripció dels arxius que formen part dels servicis mancomunats d’arxiu.

Fecha: 28/12/2025